CELEX: 62020TN0573
Language: el
Date: 2020-09-14 00:00:00
Title: Υπόθεση T-573/20: Προσφυγή-αγωγή της 14ης Σεπτεμβρίου 2020 — MG κατά ΕΤΕπ

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/28
            
         
      Προσφυγή-αγωγή της 14ης Σεπτεμβρίου 2020 — MG κατά ΕΤΕπ
      (Υπόθεση T-573/20)
      (2020/C 371/32)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: MG (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Τράπεζα Επενδύσεων
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την ασκηθείσα προσφυγή-αγωγή παραδεκτή και βάσιμη·
               
            ως εκ τούτου:
      
                  —
               
               
                  να ακυρώσει την απόφαση της ΕΤΕπ της 11ης Οκτωβρίου 2018 με την οποία ο προσγεύγων-ενάγων στερήθηκε το ευεργέτημα των οικογενειακών επιδομάτων (περιλαμβανομένων ιδίως των σχετικών με την κάλυψη των εξόδων παιδικού σταθμού και των εξόδων για το Πολυδύναμο Κέντρο Παιδικής Ηλικίας [CPE], τα οποία η ΕΤΕπ παρακράτησε μη προσηκόντως από τις αποδοχές του προσφεύγοντος-ενάγοντος έως τον Νοέμβριο του 2019) και των συνακόλουθων οικονομικών δικαιωμάτων (περιλαμβανομένων ιδίως των φορολογικών ελαφρύνσεων και της επιστροφής των ιατρικών δαπανών των παιδιών που συντηρεί ο προσφεύγων-ενάγων)·
               
            
                  —
               
               
                  καθόσον παρίσταται ανάγκη, να ακυρώσει το έγγραφο/απόφαση της 7ης Ιανουαρίου 2019 με το οποίο απορρίφθηκαν όλα τα αιτήματα του προσφεύγοντος-ενάγοντος·
               
            
                  —
               
               
                  καθόσον παρίσταται ανάγκη, να ακυρώσει την απόφαση της ΕΤΕπ της 30ής Ιουλίου 2020 με την οποία διαπιστώθηκε ότι δεν υπήρξε συμβιβασμός και επικυρώθηκε η απόφαση της 11ης Οκτωβρίου 2018·
               
            
                  —
               
               
                  να αποκαταστήσει την περιουσιακή ζημία και να ικανοποιήσει την ηθική βλάβη που υπέστη ο προσφεύγων-ενάγων·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει έξι λόγους.
      
                  1.
               
               
                  Με τον πρώτο λόγο προβάλλεται προσβολή του δικαιώματος ακροάσεως.
               
            
                  2.
               
               
                  Με τον δεύτερο λόγο προβάλλεται παράβαση της υποχρεώσεως αιτιολογήσεως.
               
            
                  3.
               
               
                  Με τον τρίτο λόγο προβάλλεται πρόδηλη πλάνη εκτιμήσεως. Επικουρικώς, ο προσφεύγων-ενάγων προβάλλει ένσταση ελλείψεως νομιμότητας των διοικητικών διατάξεων περί οικογενειακών επιδομάτων, για τον λόγο ότι αντιβαίνουν στις αρχές της ίσης μεταχειρίσεως και της αναλογικότητας.
               
            
                  4.
               
               
                  Με τον τέταρτο λόγο προβάλλεται, αφενός, παράβαση του άρθρου 3, παράγραφος 4, του κανονισμού (ΕΟΚ, Ευρατόμ, ΕΚΑΧ) 260/68 του Συμβουλίου, της 29ης Φεβρουαρίου 1968, περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (ΕΕ ειδ. έκδ. 01/001, σ. 115) και, αφετέρου, πρόδηλη πλάνη εκτιμήσεως.
               
            
                  5.
               
               
                  Με τον πέμπτο λόγο προβάλλεται παράβαση του άρθρου 4, παράγραφος 1, του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) 45/2001 και της απόφασης 1247/2002/ΕΚ (ΕΕ 2018, L 295, σ. 39), παράβαση του άρθρου 12 του Κανονισμού Υπηρεσιακής Καταστάσεως, παραβίαση της αρχής της χρηστής διοικήσεως και παράβαση του καθήκοντος μέριμνας. Προς στήριξη του λόγου αυτού, ο προσφεύγων-ενάγων προβάλλει παράνομη πρόσβαση στα προσωπικά δεδομένα του, άρνηση της καθής-εναγομένης να διενεργήσει έρευνα και μη προσήκουσα στήριξη της τέως συζύγου του εκ μέρους της καθής-εναγομένης.
               
            
                  6.
               
               
                  Με τον έκτο λόγο προβάλλεται παράβαση του άρθρου 41 του Κανονισμού Υπηρεσιακής Καταστάσεως, παραβίαση της αρχής της χρηστής διοικήσεως και παράβαση του καθήκοντος μέριμνας.